Vietos projektų, įgyvendinamų bendruomenių

inicijuotos vietos plėtros būdu,

administravimo taisyklių

 9 priedas

**VIETOS VEIKLOS GRUPIŲ TARPTAUTINIO IR TERITORINIO BENDRADARBIAVIMO PROJEKTŲ ĮGYVENDINIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Vietos veiklos grupių tarptautinio ir teritorinio bendradarbiavimo projektų (toliau – VVG bendradarbiavimo projektai) įgyvendinimo sąlygų aprašas (toliau – Aprašas) parengtas vadovaujantis:
	1. 2021 m. birželio 24 d. Europos Parlamento ir Tarybos reglamentu (ES) Nr. 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės“ (toliau – Reglamentas (ES) Nr. 2021/1060);
	2. 2021 m. gruodžio 2 d. Europos Parlamento ir Tarybos reglamentu (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013 (toliau – Reglamentas (ES) Nr. 2021/2115);
	3. 2021 m. gruodžio 2 d. Europos Parlamento ir Tarybos reglamentu (ES) Nr. 2021/2116, dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013 (toliau – Reglamentas (ES) Nr. 2021/2116);
	4. Lietuvos žemės ūkio ir kaimo plėtros 2023–2027 metų strateginiu planu, patvirtintu Europos Komisijos 2022 m. lapkričio 21 d. sprendimu Nr. C(2022)8272 (toliau – SP);
	5. Lietuvos žemės ūkio ir kaimo plėtros 2023–2027 metų strateginio plano administravimo taisyklėmis, patvirtintomis Lietuvos Respublikos žemės ūkio ministro 2023 m. vasario 24 d. įsakymu Nr. 3D-102 „Dėl Lietuvos žemės ūkio ir kaimo plėtros 2023–2027 metų strateginio plano administravimo taisyklių patvirtinimo“ (toliau – Administravimo taisyklės);
	6. Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. sausio 6 d. įsakymu Nr. 3D-4 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklių patvirtinimo“(toliau – VPS įgyvendinimo taisyklės).
	7. žemės ūkio ministro tvirtinamomis Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis (toliau– Taisyklės).
2. Apraše nustatoma kaimo vietovių vietos plėtros strategijų (toliau – VPS), įgyvendinamų pagal Lietuvos žemės ūkio ir kaimo plėtros 2023–2027 m. strateginio plano intervencinę priemonę „Bendruomenių inicijuota vietos plėtra (LEADER)“ (toliau – Priemonė) kaimo vietovių vietos veiklos grupių (toliau – VVG) teritorinio ir tarptautinio bendradarbiavimo projektų (toliau – VVG bendradarbiavimo projektai) teikimo, vertinimo, tvirtinimo, jų įgyvendinimo valdymo ir kontrolės tvarka.

3. Apraše vartojamos sąvokos apibrėžtos SP ir Administravimo taisyklėse, VPS įgyvendinimo taisyklėse bei Taisyklėse.

**II SKYRIUS**

**PRIORITETAI, TIKSLINĖS SRITYS IR HORIZONTALIEJI PRINCIPAI**

1. VVG bendradarbiavimo projektu turi būti siekiama bendrosios žemės ūkio politikos tikslų ir ES ir nacionalinių horizontaliųjų principų įgyvendinimo, numatytų Taisyklėse ir VPS.
2. VVG bendradarbiavimo projektu, kai pareiškėjas ir (arba) partneris yra Baltijos jūros regiono šalis, turi būti prisidedama prie Europos Sąjungos (toliau – ES) Baltijos jūros regiono strategijos (toliau – ES BJRS) politinės srities „Bioekonomika – žemės ūkis, miškininkystė ir žuvininkystė“, įgyvendinant ES BJRS tikslą „Sujungti regioną“, bei siekiama teigiamos įtakos ES BJRS tikslams „Apsaugoti jūrą“ ir „Kelti regiono gerovę“ (nuoroda į ES BRS dokumentus: <http://www.urm.lt/bjrs/lt/apie-strategija/dokumentai>).

**III SKYRIUS**

**TINKAMUMO GAUTI PARAMĄ SĄLYGOS IR REIKALAVIMAI**

1. Tinkamumo finansuoti sąlygos ir reikalavimai paramai gauti nustatomi Administravimo taisyklėse, Taisyklėse ir šiame Apraše:

6.1. paramos paraišką gali teikti subjektas, įvardytas galimu pareiškėju Taisyklių 11 punkte;

6.2. VVG bendradarbiavimo projekto partneriu gali būti subjektas, įvardytas galimu projekto partneriu Taisyklių 17 ir 18 punktuose. VVG bendradarbiavimo projekto partneriu negali būti subjektas, patiriantis finansinių sunkumų, t. y. jam iškelta byla dėl bankroto ir (arba) jis likviduojamas (taikomas projekto partneriams veikiantiems Lietuvos Respublikos teritorijoje);

6.3. VVG bendradarbiavimo projektui turi būti paskirtas koordinatorius (VVG tarptautinio bendradarbiavimo projekte partneris iš trečiosios šalies, negali būti atsakingas už VVG bendradarbiavimo projekto koordinavimą (t. y. jis gali būti tik VVG bendradarbiavimo projekto partneriu);

6.4. VVG bendradarbiavimo projekte turi būti pagrįstas VVG bendradarbiavimo projekto partnerių būtinumas, t. y. pagrįsta, jog VVG bendradarbiavimo projekto tikslo nebūtų galima pasiekti be VVG bendradarbiavimo projekto partnerių bendradarbiavimo bei turi būti aprašyta VVG bendradarbiavimo projekto partnerių atranka, t. y. nurodyti aiškus partnerių atrankos principai ir aprašyta kiekvieno partnerio atitiktis jiems;

6.5. VVG bendradarbiavimo projekte turi būti nurodyta, kokio bendro tikslo siekiama ir kaip jis bus įgyvendintas, taip pat numatyti VVG bendradarbiavimo projekto uždaviniai. VVG bendradarbiavimo projekto bendras tikslas ir laukiami rezultatai turi būti aiškūs, pasiekiami, pamatuojami ir patikrinami;

6.6. VVG bendradarbiavimo projekte numatytos veiklos turi būti įgyvendinamos pareiškėjo ir projekto partnerių teritorijose ir (arba) teikti jų teritorijoms naudą;

6.7. VVG bendradarbiavimo projektas gali būti įgyvendinami Lietuvos Respublikos ir kitos ES valstybės narės ar trečiosios šalies teritorijose. Kitos ES valstybės narės ar trečiosios šalies teritorijose gali būti įgyvendinami tik VVG tarptautiniai bendradarbiavimo projektai;

6.8. VVG bendradarbiavimo projekto partneris turi būti pateikęs paramos paraišką institucijai, atsakingai už VVG bendradarbiavimo projektų atranką (taikoma, kai VVG bendradarbiavimo projektų atranka vykdoma per atsakingas institucijas). Jei sprendimą dėl VVG bendradarbiavimo projekto įgyvendinimo (finansavimo) priima VVG, pateikiamas VVG valdymo organo sprendimas (pvz., protokolo išrašas);

6.9. VVG bendradarbiavimo projekto finansavimo šaltiniai turi atitikti Taisyklių 29–30 punktuose numatytas tinkamumo sąlygas;

6.10. VVG bendradarbiavimo projekto partneris prie VVG bendradarbiavimo projekto įgyvendinimo turi prisidėti veikla ir paramos lėšomis arba veikla ir kitu finansiniu šaltiniu, piniginėmis lėšomis. Prisidėjimas veikla ir finansavimo šaltiniu turi būti pakankamas ir pamatuojamas, įrodantis partnerio būtinumą VVG bendradarbiavimo projekte ir jo tikslui pasiekti;

6.11. kai VVG tarptautinio bendradarbiavimo projekto partneris yra iš Baltijos jūros regiono šalies (Estijos, Danijos, Latvijos, Lenkijos, Suomijos, Švedijos, Vokietijos), kurioje įgyvendinama ES BJRS, paramos paraiškoje turi būti pagrįsta, kaip VVG bendradarbiavimo projektas prisideda prie ES BJRS tikslų, nurodytų Aprašo 5 punkte, įgyvendinimo.

**IV SKYRIUS**

**PARAMOS DYDIS IR INTENSYVUMAS**

1. Didžiausia galima paramos suma VVG bendradarbiavimo projektui (-ams) įgyvendinti per visą SP laikotarpį negali viršyti 30 000 Eur.
2. VVG tarptautinio bendradarbiavimo projektui finansuoti taikoma iki 100 proc. intensyvumo norma visoms tinkamoms išlaidoms finansuoti.
3. VVG teritorinio bendradarbiavimo projektui finansuoti taikoma iki 95 proc. intensyvumo norma visoms tinkamoms išlaidoms finansuoti.
4. VVG bendradarbiavimo projektai finansuojami iš lėšų, skirtų VPS administravimui.

**V SKYRIUS**

**TINKAMOS FINANSUOTI IŠLAIDOS**

1. Tinkamumo sąlygos tinkamoms finansuoti išlaidoms nurodytos Taisyklių 23–27 punktuose.
2. Tinkamos finansuoti VVG bendradarbiavimo projektų išlaidų kategorijos:

12.1. komandiruočių išlaidos:

12.1.1 negali viršyti įkainių, nustatytų Tarnybinių komandiruočių išlaidų apmokėjimo biudžetinėse įstaigose taisyklėse, patvirtintose Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų tarnybinių komandiruočių išlaidų apmokėjimo“;

12.1.2. kai komandiruotės vieta į vieną pusę yra už mažiau kaip 400 km, tinkamomis finansuoti išlaidomis pripažįstamos kelionės viešuoju antžeminiu ir (arba) viešuoju vandens transportu;

12.1.3. kai komandiruotės vieta į vieną pusę yra daugiau kaip 400 km, tinkamomis finansuoti išlaidomis pripažįstamos lėktuvo ekonomine klase išlaidos arba kelionės viešuoju antžeminiu ir (arba) viešuoju vandens transportu išlaidos. Kelionės lėktuvu tinkamos finansuoti išlaidos negali viršyti Komandiruočių ir kelionių fiksuotųjų įkainių nustatymo techninės paramos projektuose tyrimo ataskaitoje, skelbiamoje www.esinvesticijos.lt, nurodytų fiksuotųjų įkainių dydžio;

12.1.4. kai komandiruotė yra Lietuvos Respublikos teritorijoje, nakvynės išlaidos gali būti pripažįstamos tinkamomis finansuoti išlaidomis, jeigu komandiruotė trunka daugiau negu vieną dieną ir yra ne pareiškėjo teritorijoje. Tinkamos finansuoti nakvynės išlaidos negali viršyti Apgyvendinimo Lietuvoje išlaidų fiksuotųjų įkainių nustatymo tyrimo ataskaitoje, skelbiamoje www.esinvesticijos.lt, nurodytų apgyvendinimo Lietuvoje fiksuotųjų įkainių dydžio.

12.2. VVG bendradarbiavimo projekto koordinavimo išlaidos, kelionių ir (arba) transporto nuomos ir (arba) komandiruotės metu sunaudotų degalų įsigijimo išlaidos, atsižvelgiant į komandiruotės metu nuvažiuotą atstumą, nakvynės, medicininių išlaidų draudimo ir nelaimingų atsitikimų draudimo, apimančio mirties, neįgalumo ir traumų rizikas, ir kitų dokumentų (vizų, leidimų išvykti į trečiąją šalį) tvarkymo, dienpinigių (tik tais atvejais, kai komandiruotė yra ne Lietuvos Respublikos teritorijoje ir kai vyksta VVG darbuotojas, mokėjimo už kelius (nuomojant transportą, ši išlaida gali būti tinkama, jei ji nėra įtraukta į transporto nuomą), automobilio stovėjimo mokamose automobilių stovėjimo vietose išlaidos, ryšių (pašto ir telekomunikacijų), vertimo (sinchroninis arba nuoseklus vertimas, vertimas raštu), susitikimų su VVG bendradarbiavimo projekto partneriais (renginio vietos nuomos, maitinimo). Šių išlaidų dalis negali būti didesnė kaip 5 proc. kitų tinkamų finansuoti VVG bendradarbiavimo projekto išlaidų vertės;

12.3. naujų priemonių ir prekių, kurios bus sunaudojamos VVG bendradarbiavimo projekto įgyvendinimo metu ir paslaugų, kurios bus suteikiamos VVG bendradarbiavimo projekto įgyvendinimo metu, įsigijimas. Jei VVG bendradarbiavimo projekto metu planuojama el. leidinių leidyba, šios išlaidos negali viršyti 2000 Eur. Vertimo išlaidos (sinchroninis arba nuoseklus vertimas, vertimas raštu) yra tinkamos finansuoti tik VVG tarptautinio projekto atveju.

13. Netinkamų finansuoti išlaidų sąrašas numatytas Taisyklių 27 punkte.

**\_\_\_\_\_\_\_\_\_\_\_\_\_\_**